ועדת הכנסת, כנסת 18, פרוטוקול מספר 107, 2010-07-19 09:00

יריב לוין: בוקר טוב.

יריב לוין: אני פותח את הישיבה.

יריב לוין: הנושא הראשון על סדר-היום בקשת הממשלה להקדמת הדיון בהצעת חוק חיילים משוחררים (תיקון מס' 13), התש"ע-2010, לפני קריאה שנייה ושלישית.

יריב לוין: מכבדת אותנו סגנית השר גילה גמליאל.

יריב לוין: אני מעיר, שמאחר שבוועדת העבודה והרווחה אוחדה הצעת החוק הממשלתית עם הצעת החוק של חברי הכנסת רותם ואילטוב באותו מרכיב שפיצלנו כאן, של סעיף 3 של אותה הצעה, אנחנו כמובן מתייחסים לעניין כמכלול אחד, מאחר שהוא אושר כמכלול אחד בוועדת העבודה והרווחה.

יריב לוין: במידה שיוחלט כאן להקדים את הדיון, ההקדמה תחול על החוק בנוסחו המחודש והמשולב, כפי שגובש בוועדת העבודה, הרווחה והבריאות.

יריב לוין: סגנית השר גילה גמליאל מכבדת אותנו כאן ואנחנו שמחים לארח אותך.

יריב לוין: בבקשה.

גילה גמליאל: אנחנו שמחים להיות לימינך.

גילה גמליאל: בשעה טובה הצעת החוק מוכנה.

גילה גמליאל: ביקשנו את הפטור מחובת הנחה, ואנחנו כבר בשבוע האחרון של מליאת הכנסת.

גילה גמליאל: מדובר על חוק שייכנס לתוקפו כבר בשנת הלימודים הקרובה, באוקטובר.

גילה גמליאל: החוק הוא חוק מסמיך, הוא מסמיך את השרים באישור ראש הממשלה, והוא אמור לחזור לוועדת העבודה והרווחה, כך שאנחנו צריכים את הזמן על-מנת לממש את החוק.

גילה גמליאל: זו בשורה טובה שהגענו לזמן הזה.

גילה גמליאל: אני רוצה לברך, כמובן, את היושב-ראש יריב לוין, על כך שלאורך כל הדרך סייעת וקידמת את הצעת החוק.

יריב לוין: בשמחה.

יריב לוין: אכן הצעת חוק חשובה, וכן ירבו כמותה.

יריב לוין: מי בעד הבקשה?

יריב לוין: ה צ ב ע ה בעד – 2 נגד – אין נמנעים – אין פה-אחד.

יריב לוין: אין מתנגדים ואין נמנעים.

יריב לוין: הבקשה אושרה.

גילה גמליאל: תודה רבה.

יריב לוין: תודה רבה ושיהיה בהצלחה.

יריב לוין: ב.

יריב לוין: קביעת ועדות לדיון בהצעות החוק הבאות:

יריב לוין: התש"ע- 2010 (מ/472);

יריב לוין: אנחנו עוברים לנושא השני על סדר-היום, קביעת ועדות לדיון בהצעות חוק.

יריב לוין: הצעת החוק הראשונה, הצעת חוק שירות ביטחון (תיקון מס' 19) (הוראת שעה) (פטור מטעמי הכרה דתית), התש"ע-2010 (מ/472).

יריב לוין: הלשכה המשפטית המליצה להעביר לוועדת החוץ והביטחון.

יריב לוין: נשמעו הצעות להעביר את ההצעה לדיון בוועדת החוקה, חוק ומשפט או ועדת הכספים.

יריב לוין: הנושא הזה הוא לא בסמכות ועדת הכספים, הוא גם לא ביקש לקבל אותו.

יריב לוין: בסופו של דבר, אחרי שיחות שהיו לי עם יושב-ראש ועדת החוקה ויושב-ראש ועדת החוץ והביטחון ועם יושב-ראש הקואליציה, גובשה הצעה להקים ועדה משותפת שכוללת את ועדת החוץ והביטחון ואת ועדת החוקה, חוק ומשפט, בהרכב הבא: מטעם ועדת החוץ והביטחון היושב-ראש זאב אלקין ועמו חברי הכנסת בילסקי, אלדד, מקלב ומשה מטלון.

יריב לוין: מטעם ועדת החוקה, חוק ומשפט חברי הכנסת מיכאלי, חוטובלי, מולה, כבל ודני דנון.

יריב לוין: אני מציע לאשר את הסיכום הזה, שהוא כאמור על דעת ראשי הוועדות.

יריב לוין: מי בעד?

אריה אלדד: לי אין זכות הצבעה, אבל אני תומך בכל לב.

אריה אלדד: ה צ ב ע ה בעד – 2 נגד – אין נמנעים – אין פה-אחד, אין מתנגדים ואין נמנעים.

אריה אלדד: אושר.

אריה אלדד: ב.

אריה אלדד: קביעת ועדות לדיון בהצעות החוק הבאות:

אריה אלדד: 3.

אריה אלדד: הצעת חוק כליאתם של אסירים נדרשים, התשס"ט-2009 - של חבר הכנסת יריב לוין וקבוצת חברי כנסת (פ/758/18);

אריה אלדד: 5.

אריה אלדד: הצעת חוק לתיקון פקודת בתי הסוהר (הגבלת ביקור אסיר בטחוני), התש"ע-2010 - של חבר הכנסת אריה אלדד (פ/2396/18)

יריב לוין: הנושא הבא הוא קבוצת הצעות החוק שעוסקות בחוקים שמאפשרים להשיב למצב סביר והגיוני ונורמאלי את התנאים המפליגים שמהם נהנים האסירים הביטחוניים, בעיקר אלה שמשתייכים לארגונים שדורשים את שחרורם כנגד שחרורו של חייל או חטוף ישראלי, בין עכשיו ובין בעתיד.

יריב לוין: מדובר בהצעת חוק לתיקון פקודת בתי הסוהר (מניעת ביקורים), התשס"ט-2009 - של חבר הכנסת דני דנון וקבוצת חברי כנסת (פ/735/18); הצעת חוק כליאתם של אסירים נדרשים, התשס"ט-2009 - של חבר הכנסת יריב לוין וקבוצת חברי כנסת (פ/758/18); הצעת חוק שחרור שבויים וחטופים, התשס"ט-2009 - של חברת הכנסת מרינה סולודקין (פ/829/18).

יריב לוין: הצעת חוק לתיקון פקודת בתי הסוהר (הגבלת ביקור אסיר בטחוני), התש"ע-2010 - של חבר הכנסת אריה אלדד (פ/2396/18).

אריה אלדד: בכנסת הקודמת עברה הצעת חוק טרומית שלי באותה הלשון והועברה לוועדת החוץ והביטחון, כי חשבו שזו החצר הטבעית שלה.

אריה אלדד: הסתבר שיש מספיק מקום בפריזר של ועדת החוץ והביטחון, ושם היא שוכבת עד היום.

אריה אלדד: לכן גם אם יש חילוקי דעות, ברור שוועדת החוץ והביטחון לא רצתה אז, ובהרכב הנוכחי לא תרצה גם היום, לעסוק בחוק החשוב הזה.

אריה אלדד: לכן אני תומך בהעברה לוועדת הפנים.

יריב לוין: אני חושב שזה המקום הנכון להצעה הזאת, בוועדת הפנים והגנת הסביבה.

יריב לוין: אני מציע להעביר את כל ההצעות האלה כמקשה אחת לוועדת הפנים והגנת הסביבה, גם על-פי ההמלצה של הלשכה המשפטית.

יריב לוין: מי בעד? מי נגד?

יריב לוין: ה צ ב ע ה בעד – 1 נגד – אין נמנעים – אין

יריב לוין: ב.

יריב לוין: קביעת ועדות לדיון בהצעות החוק הבאות:

יריב לוין: 7.

יריב לוין: הצעת חוק הגנת הסביבה (שימוש מושכל במשאבי הטבע – התרת שימוש חוזר במי דלוחין), התשס"ט-2009 - של חבר הכנסת דב חנין וקבוצת חברי כנסת

יריב לוין: הנושא האחרון הוא קביעת ועדה לדיון בהצעת חוק הגנת הסביבה (שימוש חוזר במי דלוחין – שימוש מושכל במשאבי הטבע), התשס"ט-2009 - של חבר הכנסת ניצן הורוביץ וקבוצת חברי כנסת (פ/18/ 1558); הצעת חוק הגנת הסביבה (שימוש מושכל במשאבי הטבע – התרת שימוש חוזר במי דלוחין), התשס"ט-2009 - של חבר הכנסת דב חנין וקבוצת חברי כנסת (פ/18/ 1472).

יריב לוין: חברי הכנסת לא נוכחים כאן, אבל נאמר שהם ביקשו את ועדת הפנים.

יריב לוין: המלצת הלשכה המשפטית היא להעביר לוועדת הפנים והגנת הסביבה.

יריב לוין: היתה הצעה להעביר לוועדת הכלכלה, אבל לא קיבלנו מהם התייחסות ואני מניח שזה לא בתחום סמכותם.

יריב לוין: יושב-ראש ועדת הפנים ביקש לקבל את ההצעות אליו, ואני מציע שכך נעשה.

יריב לוין: ה צ ב ע ה בעד – 1 נגד – אין נמנעים – אין

יריב לוין: אני מבקש לעדכן שבשעה 10:45 תתקיים כאן ישיבה נוספת לעניין קביעת ועדה לדיון בהצעת חוק הרשויות המקומיות (הגבלת כהונה של יועצים משפטיים וגזברים) (תיקוני חקיקה), התש"ע-2010, של חבר הכנסת דוד אזולאי וקבוצת חברי כנסת, מספר פ/2453/18.